

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 002666471 2024 08233 001 000 060 107 04 031**

**Датум: 20. 09. 2024. године**

**Л А П О В О**

На основу члана 32. став 1. тачка 9. Закона о локалној самоуправи („Службени гласник РС“, бр. 129/07 и 83/14 и др. закон, 101/16, 47/18 и 111/2021- др. закон), члана 41. став 3. и 4. и члана 42. став 1. Закона о култури („Службени гласник РС“, бр. 72/09,13/16 и 30/16-испр., 6/20, 47/2021, 78/2021 и 76/2023), члана 13. тачка 5. и члана 23. Одлуке о усклађивању Одлуке о оснивању Општинске библиотеке „Слово“ у Лапову са Законом о култури („Службени гласник општине Лапово“ бр. 9/23) и члана 37. тачка 12. Статута општине Лапово („Службени гласник општине Лапово“ бр. 2/19), Скупштина општине Лапово на седници одржаној дана 20. септембра 2024. године, донела је

**Р Е Ш Е Њ Е**

**О ИМЕНОВАЊУ ЧЛАНОВА УПРАВНОГ ОДБОРА**

**ОПШТИНСКЕ БИБЛИОТЕКЕ „СЛОВО“ У ЛАПОВУ**

**Члан 1.**

У Управни одбор Општинске библиотеке „Слово“ у Лапову, на мандатни период од 4 године, именују се:

**Из реда оснивача:**

- Сузана Петровић,– председница,

- Чедомир Прокић, из Лапова,

- Јовица Николић, из Лапова;

**Из реда запослених:**

- Сања Станисављевић, из Лапова,

- Гордана Мркаљ, из Лапова.

**Члан 2.**

Права и дужности чланова Управног одбора утврђени су Статутом Општинске библиотеке „Слово“ у Лапову.

**Члан 3.**

Решење објавити у „Службеном гласнику општине Лапово“.

**ПРЕДСЕДНИЦА**

**Мирела Раденковић**

**О б р а з л о ж е њ е**

Правни основ за доношење овог Решења садржан је у члану 32. став 1. тачка 9. Закона о локалној самоуправи и члану 37. став 1. тач. 12. Статута општине Лапово, којима је прописано да Скупштина општине именује и разрешава управне и надзорне одборе установа чији је оснивач, у складу са Законом.

Чланом 41. Закона о култури прописано је да установом управља управни одбор који има пет чланова које именује и разрешава оснивач, из реда истакнутих стручњака и познавалаца културне делатности, као и да председника управног одбора именује оснивач из реда чланова управног одбора.

Такође, чланом 42. истог закона прописано је да ако је оснивач установе јединица локалне самоуправе, највише једна трећина чланова управног одбора именује се из реда запослених у установи, на предлог репрезентативног синдиката установе, а уколико не постоји репрезентативни синдикат, на предлог већине запослених и да најмање један од чланова управног одбора из реда запослених мора да буде из реда носилаца основне, тј. програмске делатности.

Одредбама члана 13. тачка 5. и члана 23. Одлуке о усклађивању Одлуке о оснивању Општинске библиотеке „Слово“ у Лапову са Законом о култури предвиђено је да Управни одбор има пет чланова, од којих су три члана представници оснивача, а два члана представници запослених.

Разлог за доношење овог Решења је истек мандата чланова овог органа управљања и потреба именовања нових чланова.

На предлог овлашћених предлагача, донето је Решење као у диспозитиву.